| "Meet Me On The Equinox"Death Cab for Cutie |
| --- |
| Singlen "Meet Me On The Equinox" kansikuva |
| Singlen tiedot |
|  Albumilta | *New Moon soundtrack* |
|  Julkaistu | 13. syyskuuta 2009 |
|  Tyylilaji | Indierock, Vaihtoehtorock |
|  Kesto | 03.44 |
|  Levy-yhtiö | Chop Shop Records/Atlantic Records |
| Death Cab for Cutien muut singlet |
| "*Grapevine Fires*"2008 | "Meet Me On The Equinox"2009 |  |

**Meet Me On The Equinox** on yhdysvaltalaisen yhtyeen Death Cab for Cutien vuonna 2009 julkaistu kappale elokuvasta *Twilight – Uusikuu*. Yhtye kirjoitti kappaleen varta vasten elokuvaa varten, ja ensimmäistä kertaa se kuultiin 13. syyskuuta 2009 MTV Video Music Awards -gaalassa. Kappaleen musiikkivideo julkaistiin lokakuussa 2009.

Tausta
------

*Twilight*-elokuvasarjan soundtrackeistä vastaava musiikkisuunnittelija ja tuottaja Alexandra Patsavas antoi joillekin *New Moon* -soundtrackille osallistuville artisteille ja yhtyeille oppaaksi kuvamateriaalia elokuvasta. Death Cab for Cutien kitaristi Chris Walla kertoi, että oli lukenut kaksi *Houkutus*-kirjasarjan osaa ennen kuin yhtye alkoi nauhoittaa kappalettaan heinäkuussa 2009. Hän lisäsi kuitenkin kappaleiden lyriikoiden olevan "enemmänkin vihjaavia kuin kirjaimellisia".

Laulaja Ben Gibbard kertoi, ettei ollut lukenut kaikkia *Houkutuksen* osia ja että laulu kertoo enemmän hänen omasta elämästään kuin Stephenie Meyerin luomasta kuvitteellisesta maailmasta. Gibbard kertoi: "Halusin vain jotakin, joka tavallaan tunnelmaltaan sopii tarinaan ja elokuvan kohtauksiin, jotta ne voitaisiin tavallaan laittaa yhteen, mutta joka ei kertoisi tarinaa jota katsotaan valkokankaalla".

Basisti Nick Harmer kertoi: "Me kirjoitimme "Meet Me On the Equinoxin" kuvastamaan keskeisiä teemoja ja motiiveja jotka kulkevat läpi *Houkutus*-sarjan ja me halusimme saada välitettyä sen epätoivoisen tunteen lopuista ja aluista jotka niin voimakkaasti vaikuttavat päähenkilöihin".

Kappaleen ensikuunteluvideo julkaistiin 9. syyskuuta 2009. Koko kappale kuultiin ensi kertaa 13. syyskuuta 2009 järjestetyssä MTV Video Music Awards -gaalassa.

Musiikkivideo
-------------

Kappaleen virallinen musiikkivideo julkaistiin 7. lokakuuta 2009.

Musiikkivideolla yhtye soittaa hylätyssä, pimeässä huoneessa kappalettaan samalla kun videolla nähdään kohtauksia *Twilight – Uusikuu* -elokuvasta.

Listasijoitukset
----------------

| Lista (2009) | Paras  Sijoitus |
| --- | --- |
| ARIA Charts  | 30 |
| Billboard 200 | 27 |
| U.S. Alternative Songs  | 18 |
| U.S. Rock Songs  | 18 |

Lähteet
-------

1. 1 2  Death Cab For Cutie Scores Lead 'New Moon' Single MTV. Viitattu 26.10.2009. (englanniksi)
2. 1 2 3  Exclusive: Watch Death Cab For Cutie's 'Meet Me On The Equinox' Video MTV. Viitattu 26.10.2009. (englanniksi)
3. 1 2 3  Record Labels Develop a Taste for Vampires The New York Times. Viitattu 26.10.2009. (englanniksi)
4. 1 2  Death Cab For Cutie's 'Meet Me At The Equinox' MTV. Viitattu 26.10.2009. (englanniksi)
5. ↑  Meet Me On the Equinox  13.11.2009. Moon and back music. Viitattu 2.5.2011. (englanniksi)
6. ↑  Sneak Preview of Death Cab for Cutie Song for New Moon Soundtrack!  9.9.2009. Web Archive:  newmoonmovie.org. Viitattu 29.7.2015. (englanniksi)
7. ↑  DEATH CAB FOR CUTIE - MEET ME ON THE EQUINOX (SONG) australian-charts.com. Viitattu 9.11.2009. (englanniksi)
8. ↑  Meet Me On The Equinox - Death Cab For Cutie position Billboard.com. Viitattu 9.11.2009. (englanniksi)
9. 1 2  Alternative Songs - Meet Me On The Equinox Billboard.com. Viitattu 9.11.2009. (englanniksi)